“Усе не павінны маляваць матрошку толькі таму, што так прадугледжана праграмай, — гаворыць настаўнік. — Маляванне па схеме таксама не прызнаю, бо гэта не мастацтва, а рамяство. Трэба прыслухоўвацца да сваёй душы. Калі дзіця крыва намалюе гарлач або яблык — варта падтрымаць і пахваліць яго. Таму што гэта творчы працэс, які прадугледжвае свабоду і пэўны эксперымент. У мастацтве павінна быць таямніца. Іншы раз глядзіш на карціну, бачыш, што ўсё зроблена не па правілах, але як яна вабіць вока!